Diari Oficial de la Generalitat Valenciana


Sumari del DOGV 4017, del 08-06-2001 (2001/5101)

RESOLUCIÓ de 14 de maig de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital Doctor Peset Aleixandre per fer implantacions de teixit ossi i tendinós.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/5101


Data del document
:   14-05-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari
    * política sanitària

RESOLUCIÓ de 14 de maig de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital Doctor Peset Aleixandre per fer implantacions de teixit ossi i tendinós. [2001/A5101]
  
Vista la sol·licitud de renovació de l'acreditació de l'Hospital Doctor Peset Aleixandre de València, per fer implantacions de teixit ossi i tendinós.
  
Antecedents de fet
  
1. L'Hospital Doctor Peset Aleixandre, situat al carrer Gaspar Aguilar, número 90, de València, va obtenir l'acreditació per fer implantacions de teixit ossi i tendinós per la Resolució del secretari general de la Conselleria de Sanitat de 4 de setembre de 1995.
  
2. El senyor José Luis Ibáñez Cirión, director de l'Hospital Doctor Peset, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació de l'Hospital Peset Aleixandre de València per fer implantacions de teixit ossi i tendinós amb data 12 d'abril de 2001.
  
3. El Servei de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, informa favorablement sobre la renovació sol·licitada per fer implantacions de teixit ossi i tendinós.
  
Fonaments jurídics
  
1. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
2. S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació per fer implantacions de teixit ossi i tendinós de l'Hospital Doctor Peset Aleixandre, situat a l'avinguda Gaspar Aguilar, número 90, de València. Aquesta acreditació serà vàlida durant un període de cinc anys, amb efecte des del 14 de maig de 2001.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.